Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18525

14. Gyors legurulóút kijárati jelzőfények 14.1 A gyors legurulóút kijárati jelzőfények a futópálya középvonala mellé telepített egyirányú sugárzású sárga színű fények. A fényeket 3-2-1 csoportosításban 10 méteres távközökben helyezik el a gyors legurulóút kijárati középvonal csatlakozási pontja előtt. A céljuk az, hogy a repülőgépvezető számára jelezzék a legközelebbi rendelkezésre álló gyors legurulóutat. 14.2 Alacsony látástávolság mellett a gyors legurulóút kijárati jelzőfények hasznos helyzettájékoztatást nyújtanak, miközben a repülőgépvezető a futópálya középvonalon történő gurulásra figyelhet. 14.3 A leszállást követő futópálya foglaltsági idő nagymértékben befolyásolja az elérhető legkedvezőbb futópálya kapacitást. A gyors legurulóút kijárati jelzőfények lehetővé teszik, hogy a légijármű magas kigurulási sebességgel haladjon addig, amíg megfelelő sebességre kell lassítania a gyors legurulóútra történő forduláshoz. Az első, hármas fény egység eléréséig a 60 csomós kigurulási sebesség bizonyult leginkább használhatónak. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes